Guðmundur Ingi Guðbrandsson , umhverfis - og auðlindaráðherra , Lilja Alfreðsdóttir , mennta - og menningarmálaráðherra og Auður Önnu Magnúsdóttir , framkvæmdastjóri Landverndar , hafa undirritað þriggja ára styrktarsamning vegna Skóla á grænni grein , eða Grænfánaverkefnisins svokallaða . Skólar á grænni grein ( e. Eco-Schools ) er alþjóðlegt umhverfismenntarverkefni sem miðar m.a. að því að efla sjálfbærnimenntun , umhverfisvitund og samfélagskennd , veita nemendum menntun og færni til þess að fást við umhverfismál og styðja við umhverfisstefnur skóla . „ Loftslagsbreytingar eru stærsta áskorunin sem við stöndum frammi fyrir og þekking , menntun og valdefling eru mikilvæg atriði í því samhengi . Samningurinn var undirritaður í Laugarnesskóla í Reykjavík en skólinn hefur verið þátttakandi í verkefninu frá árinu 2009 og flaggar sínum fjórða grænfána . Nemendur í umhverfisnefnd tóku á móti ráðherrunum og sögðu þeim frá umhverfisstarfi skólans áður en samningurinn var undirritaður við morgunsöngstund á sal skólans . Landvernd hefur rekið Skóla á grænni grein hér á landi í 18 ár en þeir skólar sem vilja komast á græna grein í umhverfismálum leitast við að stíga sjö skilgreind skref í umhverfismálum . Þegar því marki er náð fá skólarnir leyfi til að flagga grænfánanum næstu tvö ár en sú viðurkenning fæst endurnýjuð ef skólarnir halda áfram góðu og metnaðarfullu umhverfisstarfi .